Dewa Peyindasî ya qezaya Tetwanî ya Bedlîsî de perey mabênê artêşa tirke û Gerîlayanê Azadîye yê Kurdîstanî de pêkewtiş qewimîyabi. Badê pêkewtişî 8 dewijî ameybîî destbendkerdene.
Dewijî Kerem Arvas, Mustafa Tedbîrlî, Necîp Tedbîrlî, Heybet Çelîk, Serkan Îpek, Garîp Îpek, Ekrem Avras, Ahmat Çelîk nezaret de tepişîyenê.
La aqîbetê Fethullah Arvas û Ekrem Arvasî nêzanîyenê. Avûkatê Kerem Arvasî Berfîne Ozan da zanayene ke wird dewijî pê îşkenceyî ameyî destbendkerdene û ê do derheqê îşkenceyî de gerre bikerê. Ozane vat ke wina pawîyeno ke 8 dewijî siba do sewqê Hakîmîya Cezaya Sulhe bêrê kerdene.
Kekê Ekrem Arvasî Huseyîn Arvasî pare kerd ke makînayê karî erşawîyayê herêma operasyonî û dewe de ablûqa dewam kena. Arvasî vat: ''Ma hema zî nêresayî Fethullah û Ekrem Arvasî. Ma cuya înan ra qerqilîyenê.''
